Inuitkultur i Grønland - tæt på fortidens kultur Vis indhold
Grønlands officielle turismesiteCorporateKontaktOplevelserPlanlæg din rejseSøg rejseByer & RegionerOm GrønlandVis baggrundenGreenland.comOplevelserInuitkultur
Share| I Grønland er fortiden aldrig fjern, og i alle byer oplever du eksempler på landets stærke kultur.
Stort set alle byer har et museum, som fortæller byens og bygdernes kulturhistorie. Her kan du se dragter, fangst- og jagtredskaber og forskellige brugsgenstande.
Ved flere museer er placeret de særlige tørvehuse, som blev brugt som vinterboliger, nogle helt op til i midten af 1960'erne! Også i Nuuks kulturhus Katuaq, i kulturhusene i Sisimiut og Ilulissat, og på kunstudstillinger rundt om i landet, vil du opleve reminiscenser fra en stærk kultur - formidlet gennem nye udtryk og nye former.
I Grønland - og Arktis har ikke levet konger og kejsere, og ingen templer eller slotte kan bevidne om fordums storhed. Vel er der legender og historier om storfangere, der i særlig grad udmærkede sig, men det er i sammenholdet og fællesskabet, at Inuit, som betyder menneske, har levet og overlevet. Inuit-samfundene havde ingen klasseskel og meget begrænset ejendomsret. Alt, undtagen personlige jagtredskaber og klæder, blev betragtet som fælles ejendom.
Skønheden i de nære ting
Du vil opleve, at den tilgang til livet afspejler sig i en kultur, der først og fremmest handler om at nyde samhørigheden - i kaffemikken, i trommedansen, i fortællingerne. Traditionelt har man heller ikke higet efter unyttige materielle goder, men har nydt skønheden i de nære ting, først og fremmest i smukke brugsgenstande og klædedragter. Den samme holdning - og kvalitetssans - er kendetegnende for mange af de ting, turister køber med sig hjem - pelse og handsker, smykker af udskårne rensdyrtakker, knive og kunstfærdigt udførte modeller af fangstredskaber, kajakker og hundeslæder. Kik forbi kunsthåndværkere og hør om traditionerne. Næsten alle naturens materialer indgår i den grønlandske håndværkstradition.
Trommedans og sangkor
Trommedans var tidligere en måde at overbringe myter og fortællinger på, ligesom man også brugte trommedansen til at løse konflikter med. I dag kan både trommedans og maskedans arrangeres i flere byer. En anden dans, som fortsat er populær er grønlandsk polka. Den er sjov at danse og let at lære. I alle grønlandske byer og bygder er der sangkor, og en lille koncert med det lokale kor skaber altid en god stemning.
Du vil sikkert undre dig over, hvordan det har været muligt for inuit-folket at overleve gennem århundreder på de utrolig barske betingelser, som Arktis byder sit folk. De har mestret det, og i beretningerne om en svunden tid vil du kunne fornemme, at de ikke bare overlevede. Livskvalitet, humør, stolthed, selvironi og glæde strømmer ud af fortællinger og traditioner, ligesom det er nemt at spore de samme tendenser i nutidens musik, kunst og teater. Her er de gamle sagn og myter stadig inspirationskilde for mange unge kunstnere, musikere og teatergrupper og forfattere.
Kraft og indre energi
Grundlæggende var naturen allestedsnærværende. Inuit naturreligion bygger på "inua" som betyder kræfter. Naturen er levende, og den har kraft, magt og er fyldt med hemmeligheder. Alt - dyr og naturfænomener - har en særlig livskraft, en indre energi og kraft. Og hver slags inua har sine helt egne karakteregenskaber.
Kom tættere på den grønlandske befolkning her. Læs om Nordbohistorien her. Læs om Fangerkulturen her.Læs om Grønlands historie her.
Fakta omInuitkulturDer har boet mennesker i Grønland i mere end 4000 år. De nutidige grønlænderes forfædre er Thulefolket fra Nordamerika.
Praktisk information om InuitkulturAdventure niveauLet
Vis kort Pakkerejser relateret til Inuitkultur
NYHED! Tasiilaq - den arktiske juvel
10 dage i alt, 8 dage i Grønland, 2 dage i Island.
Trekking eventyr i Grønland Type: Pakkerejse
Fra: 25.975 DKK
Vandring og Rundrejse 11 dage
Fra: 7.350 DKK
Annoncer relateret til Inuitkultur
Oplev Inuit ruiner, enorm vildmark, overraskende store dyrebestande, fantastiske Iluliartoq og den imponerende Indlandsis.…
Planlæg din rejseHvordan kommer jeg dertil?Hvornår skal jeg rejse?Praktisk rejseinformationByer & RegionerNordgrønlandDestination Arctic CircleCapital RegionSydgrønlandØstgrønlandRelaterede siderKultur & SjælMyter og sagnFangerkulturen Kontakt Visit GreenlandPressemeddelelser